Werner Birkenfeldt

Werner Birkenfeldt (või Verner Birkfeeldt, pseudonüümiga Verny) (22. august 1903 Tallinn – 1942 Leningradi blokaad) oli Eesti kunstnik.

Werner Birkenfeldt sündis kinoteenija perekonnas, õppis 1924–1925 Tallinnas Poeglaste Gümnaasiumis ning siis 1927. aastal lühikest aega Riigi Kunsttööstuskoolis kivitrüki erialal koos Axel Rossmanniga. Autodidaktist kunstnik. Alates 1924. aastast joonistas ta ajalehe Esmaspäev jaoks fotosid ümber, samas kujundas ja illustreeris ka o/ü "Vaba Maa" väljaandeid.  

1930. aastatel kujunes temast väga tootlik kunstnik ajakirjandusgraafikas. Ta on kujundanud ajakirjale Kirilind kaaned (1939–1940), tegi fotomontaaže, kaanekujundusi ja karikatuure ajakirjale Huvitav Žurnaal, kaanekujundused ajakirjadele Lood Elust (1932), Majasõber (1932–1940), Maaomavalitsus (1931) ja Perekonnalehe Suvealbum (1938). 

Werner kasutas Eesti ajakirjanduses esimesena oma ajalehekujundustes suuri tiitlijoonistusi ja fotomontaaži.

 Näitused 

 1928 KKSKV näitus Tallinnas

Illustreeritud raamatud
 Linda Ormesson. "Kalender-käsiraamat "Perenaine" 1934", Tallinn, A.R.T. Põllumajandusliit; Narva, M. Minis; (kaas: Werner Birkenfeldt), (1933)ESTER - Kalender-käsiraamat "Perenaine" 1934
 A. Süvalepp. "Bridshikursus" Tallinn, Vaba Maa, (1934)ESTER - Bridshikursus
 Karl Laas. "Eesti kergejõustik : 1910-1935" Tallinn, Vaba Maa; (kaas: Werner Birkenfeldt), (1935)ESTER - Eesti kergejõustik : 1910-1935
 Aleksandr Jakovlev. "Esimesed jäljed igavestel lumeväljadel : R. Amundseni elu ja töö", Tallinn, Vaba Maa, (kujundus: Werner Birkenfeldt), (1938)

Viited

Kategooria:Eesti kunstnikud
Kategooria:Eesti karikaturistid
Kategooria:Sündinud 1903
Kategooria:Surnud 1942